《和伯充兄唱酬二首一赠伯充一寄高仲贻 其一》
宋代·苏过

倦客难堪走世尘，空嗟林下见何人。坐令岁月徂清夜，梦想田何趁食新。

老境已侵无几发，垂堂共爱不赀身。一官聊为家山往，要看明年濯锦春。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。